Hovedparten af Dokk1's belysning er specialfremstillet. P-områdets armaturer findes kun her og blev produceret, mens byggeriet skred frem.
”Bygherren og rådgiverne vidste, hvad de ville have - men vi vidste ikke med sikkerhed, om det kunne lade sig gøre, for
armaturerne fandtes kun som skitser, da vi skrev kontrakten under. Så mens der blev bygget, arbejdede vi sammen med Riegens om at få udviklet og produceret armaturerne. Det gav nogle lidt stramme leveringsterminer, men vi fik det løst”, siger Preben Clemmensen og fortæller, at der blev produceret to-tre prøvearmaturer, før man fandt frem til den helt rigtige løsning.
I den indledende projekteringsfase blev der bygget 1:1 mock-ups af dele af byggeriet – og det gjaldt blandt andet parkeringsbåsen, hvor det var vigtigt at teste lyssætningen nøje af.
Bilerne bliver nemlig fotograferet i forbindelse med parkeringen for at dokumentere evt. skrammer i lakken og undgå efterfølgende stridigheder. Det er noget, der kræver et højt lysniveau. Herudover er der også en række sikkerhedskrav, som belysningen i parkeringsområdet skal overholde, og som også blev testet, fortæller Preben Clemmensen og siger:
Som det skinner igennem, er belysningen i Dokk1 resultatet af et meget grundigt forarbejde. Lemvigh-Müller deltog aktivt i den indledende projekteringsfase og fungerede gennem
hele projektet som et bindeled mellem entreprenøren Bravida på den ene side og belysningsproducenterne på den anden side:
”Bygherren og rådgiveren har stillet meget høje krav til belysningen, både med hensyn til æstetisk udtryk og funktion, og de har også været meget specifikke omkring deres krav og
ønsker. Vores opgave har været at ’oversætte’ de krav og ønsker til konkrete produkter løsninger og videreformidle det til producenterne”, siger Preben Clemmensen.
Dokk1, der slog dørene op på havnen i Aarhus i juni 2015, rummer byens nye hovedbibliotek, borgerservice samt en café, div. sale til forskellige kulturelle aktiviteter, udendørs legeplads, letbanestation mv. Det indgår som en del af det kommunale byggeprojekt Urban Mediaspace, der er Aarhus Kommunes hidtil største bygge- og anlægsbudget med et samlet budget på ca. 2,1 mia. kr. Bygningens bruttoetageareal er 28.000 m2 Læs mere på www.dokk1.dk
LuxSpace Mini rund LED downlight fra Philips